Nafarroako Parlamentuko Mahaiak, 2019ko urriaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, Zidakos ibaiak 2019ko uztailaren 8an gainezka egitean N-121 errepidean Puiu parean eragindako kalteei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urriaren 7an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Zidakos ibaiak 2019ko uztailaren 8an gainezka egin zuenean kalte handiak eragin zituen N-121 errepidean, Puiu parean; zehazki, N-121 errepidearen eta Lergako mendatera daraman errepidearen arteko bidegurutzean, El Maño jatetxearen ondoan. Hori dela-eta, parlamentari naizen honek jakin nahi dut ea Foruzaingoak zer informazio darabilen honako hauei buruz:

Lehena. Ea errepidea zer ordutan moztu zen zehatz-mehatz.

Bigarrena. Behin obrak bukatuta, ea zer egunetan eta zer ordutan gaitu zen behin-behinekoz ibilgailu arinen zirkulazioa N-121 errepideko puntu horretan.

Hirugarrena. Ea zer egunetan eta ordutan hasi ziren pasatzen ibilgailu astunak N-121 errepideko puntu horretatik.

Laugarrena. Bidegurutzearen egoera dela-eta Herrilanen Departamentuarekin eta Nafarroako Gobernuak Audenasan daukan ordezkariarekin izandako komunikazioen zerrenda.

Iruñean, 2019ko urriaren 1ean

Foru parlamentaria: Maiorga Ramírez Erro